钦定古今图书集成/明伦汇编/官常典/第173卷 > 《让九锡表》同前
## 钦定古今图书集成/明伦汇编/官常典/第173卷 > 《让九锡表》同前

臣功小德薄，忝宠已过，进爵益土，非臣所宜，九锡大
礼，臣所不称，惶悸怔营，心如炎灼，归情写实，冀蒙听
省。不悟陛下复诏褒诱，喻以伊周，未见哀许。臣闻事
君之道，犯而勿欺，量能处位，计功受爵，苟所不堪，有
殒无从。加臣待罪上相，民所具瞻，而自过谬，其谓臣
何！